jkorsvik/nowiki_second_scrape_merged huggingface dataset:
Södra Sytertoppen

Södra Sytertoppen er en fjelltopp i Norra Storfjället i Västerbottens län i Lappland. Syterskalet skjærer tvers gjennom Norra Storfjället i øst-vest-retning, og Södra Sytertoppen er det høyeste punktet i fjellets søndre del. Nord for Syterskalet ligger Norra Sytertoppen som er Norra Storfjällets høyeste punkt.


== Fotnoter ==
Riverside Museum

Riverside Museum er et museum i Glasgow i Skottland. Det åpnet i 2011 på Pointhouse Quay i Glasgow havn, et tidligere verftsområde på nordbredden av elva Clyde som nå er tatt i bruk til nye funksjoner. Museet er tegnet av den britisk-irakiske arkitekten Zaha Hadid. 
I mai 2013 ble museet kåret til årets museum i Europa 2013.
Museumsinstitusjonen har tidligere båret navnet Glasgow Museum of Transport, og det har holdt til i midlertidige lokaler. Museet tilbyr på sin nye lokalitet også plass til Glasgows veteranbåtmiljø.
I 2012 hadde museet over 1 mill. besøkende. 

		
		


== Eksterne lenker ==
Offisielt nettsted 
(en) Riverside Museum (Glasgow) – kategori av bilder, video eller lyd på Commons 
Riverside Museum Appeal Arkivert 18. april 2010 hos Wayback Machine.
Riverside Museum Project Arkivert 18. juni 2010 hos Wayback Machine.
Riverside Museum - Clyde Waterfront project details
Hovindammen

Hovindammen eller Lillebergdammen er en mindre parkdam ved Valle Hovin i Oslo.
Dammen er 5500 m² stor og 4 meter på det dypeste. Dammen har avrenning til Lillebergbekken.
Hovindammen har tidligere fungert som en isskjæringsdam i forbindelse med Hovin ismagasin.


== Referanser ==
Chrysi (øy)

Chrysi eller Chrissi (gresk: Χρυσή, «gyllen», også kalt for Γαϊδουρονήσι, Gaidouronisi, «eseløya»), også stavet Chrissis, er en ubefolket gresk øy som ligger rundt 15 km sør for Kreta i nærheten av Ierapetra i Libyahavet i Middelhavet. Bortimot 700 meter øst for Chrysi er øya Mikronisi. Administrativt faller disse øyene inn under kommunen Ierapetra i Lasithi.


== Beskrivelse ==
Det mindre pene navnet Gaidouronisi, «eseløya», benyttes ofte av den kretiske befolkningen, og er tidvis også således avmerket på kart. Øya er 5 km lang og 1 km bred. Den ligger ca 15 km sør for byen Ierapetra på Kreta. Det høyeste punktet på øya kalles for Kefala («hode») og er 31 meter over havet.
På den vestlige delen av øya er det et kapell for sankt Nikólaos som er beregnet til å ha sin opprinnelse på 1200-tallet. Det er også saltgryter for tidligere utvinning av salt, en gammel havn, en del oldtidsruiner som er datert tilbake til minoisk tid (2000-1400-tallet f.Kr.), et fyrtårn, og en romersk gravlund.
Den flate, ubebodde øya består nesten av utelukkende hvit kalkstein og skiller seg derfor fra andre fjellknauser i Egeerhavet. Øya har i dag ingen egne ferskvannressurser.


== Turisme ==
I turistsesongen kan man reise ut til øya med båt flere ganger om dagen. Turen tar rundt en time. Også fra Myrtos er individuelle utflukter til Chrysi.
Den har ingen bosteder, men veldig vakre strender. Det er ikke muligheter for overnatting, og betjener kun strandturister. Camping på øya er ikke tillatt. I sommersesongen er det to tavernaer som betjener turistene. Mange av de som besøker øya er nudister, særlig på den østlige delen av nordkysten.
Grunnet de grunne vannene rundt Chrysi er dykking med snorkel og dykkermaske populært. Buktene Belegrina, Hatzivolakas, og Kataprosopo har et mangfold av ulike skjell.


== Miljømessig verneområde ==
Chrysi er et vernet område grunnet «område av stor naturskjønnhet». Området GR 4320003 Chrissi (Νήσος Χρυσή) er plassert innenfor Natura 2000, et miljønettverk innen EU med den hensikt å beskytte og bevare biologisk mangfold.Øya har et skogsareal på ca 0,35 km² med fønikiaeiner (Juniperus phoenicea) og lave einerbusker (Juniperus macrocarpa). De fleste trærne har en gjennomsnittsalder av 200 år og gjennomsnittlig høyde på opp til sju meter; en del spredte trær er faktisk opp til 300 meter gamle og rundt 10 meter høye. Tettheten er rundt beregnet 28 trær per hektar.Som en del av at området er vernet er det ikke lov å kaste fra seg søppel, samle inn steiner, skjell, planter, tenne bål, gå utenfor avmerkede stier eller campe.


== Bilder ==

		
		
		


== Referanser ==


== Eksterne lenker ==
(en) Chrysi (Island) – kategori av bilder, video eller lyd på Commons 
Chrysi Island (engelsk)
Chrysi (engelsk)
Torre del Caballito

Torre del Caballito er en skyskraper i Mexico by. Den er 135 meter høy og har 34 etasjer. Den står langs Paseo de la Reforma, i krysset som tidligere var kjent som Glorieta del Caballito. Bygninga ble påbegynt i 1976, og sto ferdig i 1993, etter at konstruksjonen hadde blitt betydelig forsinka på grunn av jordskjelvet i 1985. Den er oppkalt etter skulpturen «El Caballito», som tidligere var plassert i krysset. På dens plass står det i dag en moderne, gul hestehodeskulptur av Enrique Carbajal. I Torre del Caballito har skatteetaten, Servicio de Administración Tributaria (SAT), kontorer. Ved sida av Torre del Caballito står Torre Prisma.


== Eksterne lenker ==
(en) Torre del Caballito – kategori av bilder, video eller lyd på Commons 
Torre del Caballito hos Emporis
Torre del Caballito hos SkyscraperPage
Avenida Constituyentes

Avenida Constituyentes er en aveny i Mexico by. Den går langs den sørøstlige enden av Chapultepec-parken. I sørvest, i Lomas de Chapultepec, går den sammen med Paseo de la Reforma og fortsetter som riksvei 15 til Toluca, mens den i nordøst ender i Avenida Chapultepec ved det sørøstlige hjørnet av parken. Avenida Constituyentes krysses av Anillo Periférico.
Millison Kwadwo Narh

Millison Kwadwo Narh er en ghanesisk økonom, som siden 2009 har vært visesentralbanksjef i Ghanas bank.


== Utdanning og yrkeskarriere ==
Narh er utdannet både lærer og innen økonomifaget. Han utdannet seg til statsautorisert revisor ved Accra Polytechnic fra 1976 til 1979. Deretter studerte han ved University of Cape Coast fra 1979 til 1983, der han tok en diploma innen pedagogikk og en Bachelor of Commerce-grad. Etter dette tok han en mastergrad innen bank og finans ved Finafrica Foundation i Milano i Italia. 
Han begynte å jobbe i sentralbanken allerede i 1976, etter fullført Ghanata Secondary School. Fra 1993 til 1995 var ham Chief Manager, og ledet divisjonen for innenlands bankindustri. Han ledet sentralbankens avdeling for sentralbankfilialer fra 1996 til 1999, der han bl.a. hadde ansvar for å etablere fem nye filialer. I to omganger har han jobbet for National Banking College, første gang på utlån fra 1995 til 1997, da han var hovedrådgiver for skolen, og andre gang en kort periode fra juni til oktober 2001, da han var fungerende rektor. 
Fra 2001 til 2002 var han visedirektør og sjefsinternrevisor i sentralbankens avdeling for internrevisjon, og etter dette, fram til 2008, var han direktør for avdelingen som har ansvar for banknæringen. Der hadde han ansvaret for både innenlandske og utenlandske banker, og ledet fem filialer med til sammen 500 ansatte. 
I mai 2009 ble han forfremmet til andre visessentralbanksjef, da president John Atta Mills gjorde endringer i den politiske ledelsen i landet. I august 2013 ble han forfremmet til første visesentralbanksjef. Abdul-Nashiru Issahaku overtok da Narhs stilling som andre visesentralbanksjef.


== Referanser ==


== Eksterne lenker ==
Ghana Web - Presentasjon av Millison Kwadwo Narh
Gustaf Düben

Gustaf Düben den eldre (1624–1690) var en svensk hoffkapellmester, organist og komponist av tysk avstamming.


== Liv og virke ==
Gustaf Düben var sønn av Anders Düben den eldre, en tysk innvandrer som virket som hoffkapellmester og organist i Stockholm. I 1647 gikk Gustaf Düben inn i Kungliga Hovkapellet og etterfulgte i 1663 faren som hoffkapellmester. Senere ble også sønnene Gustaf von Düben den yngre og Anders von Düben den yngre hoffkapellmestere, hhv. i periodene 1690–1698 og 1698–1726. Datteren Emerentia von Düben var hoffdame og nær venn av dronning Ulrika Eleonora av Sverige. En tredje sønn, friherre Joachim von Düben den eldre var svensk hovkansler og riksråd.
Fra 1640 av samlet Gustaf Düben et omfangsrikt arkiv over musikkverk fra sin tid. Denne såkalte Dübensamlingen er en av de viktigste kildene til musikken på 1600-tallet.


== Verk ==
Av Dübens egne musikkverk finnes enkelte salmer, arier, korverk og danser bevart, alle i tidens nordtyske stil.


=== Instrumentalmusikk ===
Allemand – Courant – Saraband, for strykere
Klaversuite d-moll


=== Vokalverk ===
Veni Sancte Spiritus (1651)
Fader vår (1663)
Surrexit Pastor Bonus (1664)
Cessat gaudium (altsolo; 1679)
Odae Sveticae
Tröste-sång
Aftonsång
Det vida, vilda hav
O huru väl är dock den själ
Hwad är dock Werldsens wäsende?
Lustvin dansar en gavott med de fem sinnena


=== Salmer ===
Jesus är min vän den bäste tonesatt 1674
Så har nu denna dag tonesatt 1674


== Referanser ==


== Litteratur ==
Die Musik in Geschichte und Gegenwart, 1. opplag, bind 3, side 866, Gustaf Düben i artikkelen «Düben (Familie)».


== Eksterne lenker ==
(en) Gustaf Düben den eldre på Discogs 
(en) Gustaf Düben den eldre på MusicBrainz 
(en) Gustaf Düben den eldre på Spotify 
Artikkel av Carl-Allan Moberg om Gustaf Düben Arkivert 21. september 2013 hos Wayback Machine. i Svenskt biografiskt lexikon. Hentet 20. september 2013
Dübensamlingen online Arkivert 22. juli 2012 hos Wayback Machine.
Düben-symposiets program september 2006 i Uppsala
Zacharias Schlytter

Zacharias «Zachen» Benjamin Schlytter (født 1831 i Larvik, død 24. april 1872) var en norsk jurist og avismann, en tid redaktør for Aftenposten.Etter examen artium 1852 og juridikum 1858 jobbet han fra 1862 som kopist i Indredepartementet. Han skrev også stykker og oversettelser for Christiania Theater i tiden 1861–1863.
Fra 1861 var han samtidig skribent for Aftenposten, idet hans første bidrag «Kampen om Lyngør» forekom den 2. januar 1861, samtidig med at avisen først tok i bruk navnet «Aftenposten». Han talte der skuespillernes sak, og var redaktør fra 1863, inntil han fratrådte den 1. februar 1867 for å starte sin egen «Folkets Avis», som utkom i to nummer før Schlytter returnerte til redaksjonen i Aftenposten.  Han ble syk og døde i 1872, og er husket for sine teateranmeldelser, men også for en noe naiv redaktørstil.


== Teaterstykker ==
Djævelens barn, lystspill efter franske ideer med to sanger, fremført ved Christiania Theater, 1/9, 8/9 og 26/9 i 1861.
Et speil, lystspill i 1 akt, efter et fransk suet, fremført ved Christiania Theater 7/4 og 12/4 i 1863
Landsby og stad, oversettelse etter Charlotte Birch-Pfeiffer (1800–1868) sitt Land und stadt, fremført mange ganger i tiden 1861–1864
Storbonden, oversettelse etter Charlotte Birch-Pfeiffer Der Goldbauer, fremført mange ganger i tiden 1861–1864


== Referanser ==


== Eksterne lenker ==
(no) Zacharias Schlytter hos Sceneweb
Webnode

Webnode er et nettleserbasert publiseringssystem utviklet av IT-selskapet Westcom med hovedsete i Brno i Tsjekkia. Når det gjelder publiseringsløsningene kjent på det norske marked, ligner Webnode på 123hjemmeside eller Fastweb. I norsk presse har den vært sammenlignet med Artsisteer.


== Historie ==
Westcom startet å utvikle tjenesten i 2006 og lanserte den etter 16 måneder i januar 2008. 
 Til å begynne med satset utviklerne på det tsjekkiske og slovakiske marked, og etter hvert ble hjemmesidebyggeren tilgjengelig i flere språkversjoner, deriblant på norsk. I 2013 oppnådde tjensten ca 15 millioner brukere.  


== Funksjonene ==
Webnode tilbyr tre forskjellige løsninger for firmahjemmesider, personlige nettsider så vel som e-handel. Redigeringsverktøyet benytter dra-og-slipp-metoden kjent blant annet fra Windows, mens brukergrensesnittet inneholder elementer inspirert av Microsoft Word.
Tjenesten støtter alle moderne nettlesere slik som Internet Explorer, Mozilla Firefox, Netscape, Google Chrome, Safari og Opera.


== Tjenestetype ==
Webnode benytter den stadig mer populære freemium-modellen. Markedsføringsbegrepet freemium er en sammentrekning av ordene "free" og "premium". Det betyr at man kan bruke bruke gratisversjonen av tjenesten vederlagsfritt eller få tilgang til en mer avansert utgave av den mot betaling.   


== Priser og utmerkelser ==
Webnode tok andreplass på Le Web, Europas største nettkonferanse LeWeb'08 Paris 


== Referanser ==


== Eksterne lenker ==
tjenestens hjemmeside, (norsk)
LeWeb'08 Paris (Arkivet)
Akershus fengselskirke

Akershus fengselskirke er en kirke oppført i 1866–67 på Akershus festning i Oslo. Arkitekter var Heinrich Ernst Schirmer og Wilhelm von Hanno.
Bygget har to etasjer, og det er kirkesal i 2. etasje. Opprinnelig var det egne skolelokaler i samme etasje, men de er siden integrert i kirkesalen, som ble restaurert i 1968. Bygget ble rehabilitert i 1998–99 og brukes av Forsvarets skoletjeneste.


== Eksterne lenker ==
Geir Tandberg Steigan: Fra Det gamle Christiania: Fengselskirken, bygning 9, Akershus slott og festning (Arkitekturhistorie.no)
Forsvarsbygg: 0009 Fengselskirken
«Akershus fengselskirke». Kulturminnesøk. Riksantikvaren – Direktoratet for kulturminneforvaltning.
Thomas Thomson

Thomas Thomson (født 12. april 1773, død 2. juli 1852) var en skotsk kjemiker som var med på å spre John Dalton sin atomiske teori. Han var oppfinner av saccharometeret og har gitt navn til silisium.


== Referanser ==
Celine Nergård

Celine Emilie Nergård (født 27. mai 1999) er en norsk fotballspiller som spiller for Rosenborg.Hun har landskamper for J16, J17 og J19-landslaget til Norge.


== Referanser ==


== Eksterne lenker ==
(de) Celine Emilie Nergård – Soccerdonna 
(en) Celine Emilie Nergård – FBref
Kampene om Quang Tri (1968)

Kampene om Quang Tri i 1968 henviser til kampene i Sør-Vietnams nordligste provins Quang Tri, særlig rundt byen med samme navn, i månedskiftet januar-februar 1968, som en del av de innledende kampene i Tết-offensiven. Disse kampene innebar en utvidelse av kampene i provinsen mens slaget ved Khe Sanh i samme provins fortsatt pågikk.


== Bakgrunn ==
Kamphandlingene var særlig rundt Huế, Da Nang og byen Quang Tri. Alle disse byene var av stor politisk viktighet for Nord-Vietnam, da en erobring av Huế som den gamle keiserhovedstaden i Vietnam for Nguyen-dynastiet, Da Nang med sin konsentrasjon av militære installasjoner, og Quang Tri som den nordligste provins. Byen Quang Tri ble okkupert en kort stund 6. april 1967, men et permanent tap av både byen og ikke minst provinsen ville i realiteten flytte grensen mellom Nord- og Sør-Vietnam sørover og svekke den sørvietnamesiske regjeringens legitimitet og tilsvarende det amerikanske militære nærværet. Videre ville dette kunne gi FNL muligheten til å etablere seg politisk og administrativt innenfor Sør-Vietnam, noe som ville vært et stort prestisjenederlag for Sør-Vietnam. Et tap av området ville også vanskeliggjort forsyningene til de amerikanske og sørvietnamesiske styrkene som var beleiret ved Khe Sanh. Det var derfor forventet at det ville komme et nytt angrep mot byen.


== Angrepet ==
De nordvietnamesiske styrkene innledet sitt angrep på byen Quang Tri natten til 31. januar, og drev amerikanske og sørvietnamesiske styrkene tilbake inn i byen og befestet seg i citadellet de første timene i angrepet. Nordvietnameserne angrep citadellet uten å lykkes. Det kom i morgentimene forsterkninger fra omkringliggende styrker fra Sør-Vietnams hær, og etter at de amerikanske og sørvietnamesiske styrkene omgrupperte den følgende formiddagen, ble de nordvietnamesiske styrkene presset ut av byen Quang Tri neste dag.


== Etter angrepet ==
Deler av angrepsstyrken gikk i oppløsning, og delte seg inn i små grupper, som prøvde å unngå kontakt med de amerikanske og sørvietnamesiske styrkene, dels ved å blande seg blant de sivile som flyktet fra kamphandlingene. De ble forfulgt og omringet av amerikanske styrker assistert av helikoptre de følgende ti dagene. Det var fortsatte kamper sær sør for byen i de neste ti dagene.


== Se også ==
Vietnamkrigen
Vietnams historie
Tết-offensiven
Slaget om Huế
Slaget ved Khe Sanh
Første slag om Quảng Trị under påskeoffensiven i 1972
Andre slag om Quảng Trị under påskeoffensiven i 1972


== Referanser ==
Kalaharilerke

Kalaharilerke (Mirafra fasciolata) er en fugl i lerkefamilien. Det er autorer som anser kalarilerke for en underart av  klaprelerke (Mirafra apiata). 


== Utbredelse ==
Den forekommer i Angola, Botswana, Lesotho, Namibia, Swaziland, Sør-Afrika, Zambia og Zimbabwe.


== Underarter ==
Det er beskrevet tre underarter av flagrelerke:

Mirafra fasciolata reynoldsi (Benson & Irwin, 1965) – forekommer i det sørøstlige Zambia, det nordlige Namibia og det nordlige Botswana.
Mirafra fasciolata jappi (Traylor, 1962) – forekommer i det vestlige Zambia.
Mirafra fasciolata nata (Smithers, 1955) – forekommer i det nordøstlige Botswana.
Mirafra fasciolata deserti (Roberts, 1926) – forekommer fra Namibia til Botswana.
Mirafra fasciolata fasciolata (Sundevall, 1850) – forekommer i det sentrale og østlige Sør-Afrika.


== Referanser ==


== Eksterne lenker ==
(en) kalaharilerke i Global Biodiversity Information Facility 
(no) kalaharilerke hos Artsdatabanken 
(en) kalaharilerke hos ITIS 
(en) kalaharilerke hos NCBI 
(en) Kategori:Mirafra fasciolata – bilder, video eller lyd på Wikimedia Commons 
Mirafra fasciolata (ID 8A1D5A9C44E93E93). Avibase. Hentet ut 20. september 2013.
IBC - The Internet Bird Collection: Mirafra fasciolata. Hentet ut 20. september 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The Clements checklist of birds of the world: Version 6.8.. Hentet ut 20. september 2013.
Yohanan Aharoni

Yohanan Aharoni hebraisk: וחנן אהרוני (født 7. juni 1919, død 9. februar 1976) var en israelsk arkeolog, historisk geograf, formann for departementet for studier av Det nære østen og formann for instituttet for arkeologi ved Universitetet i Tel Aviv.


== Liv ==
Aharoni ble født i 1919 i en familie i Aronheim i Tyskland. Han immigrerte til Palestina i 1933. Han studerte ved den Hebraiske sealiskolen i Haifa, og senere Mikve Yisrael jordbruksskole. Han giftet seg senere med Miriam Gross. og ble et medlem av kibbutzen Alonim i nordlige Israel.


== Karriere ==
Aharoni studerte ved Det hebraiske universitetet i Jerusalem, og begynte å undervise der i 1954. I 1966 fikk han full stilling som professor, men flyttet i 1968 til Universitetet i Tel Aviv og ble formann for departementet for studier av Det nære østen og formann for instituttet for arkeologi.
Aharoni deltok i mange utgravninger, blant annet i Ramat Rachel, Tel Arad, Tel Beer Sheva, Tel Hasor og Lakish. Han studerte også oldtidens veianlegg i Negev, og deltok i oppdagelsen av Bark Kokhba-hulene mens han holdt på med å kartlegge og utgrave i områdene ved Dødehavet i 1953.


== Bibliografi ==
I tillegg til mange artikler publisert i arkeologiske tidsskrifter, utga Aharoni seks bøker (tre av dem etter hans død):

The Land of the Bible: A Historical Geography (1967)
Beer-Sheba I: Excavations at Tel Beer-Sheba, 1969-1971 (1973)
Investigations at Lachish: The sanctuary and the residency (1975)
The arad Inscriptions (1981); sammen med Joseph Naveh
Macmillan Bible Atlas (1993); sammen med Michael Avi-Yonah
Carta Bible Atlas (2002)


== Referanser ==


== Litteratur ==
Rainey, Anson F. (mai 1976): «In Memoriam: Yohanan Aharoni» i: The Biblical Archaeologist, Vol. 39, No. 2, s. 53–54 JSTOR
Ruthless for Life (sang)

Ruthless For Life er MC Rens første singel fra hans tredje album Ruthless for Life. Sangen ble utgitt 1998.
Comin’ After You

Comin' After You er MC Rens andre singel fra hans tredje album Ruthless for Life. Sangen ble utgitt 1998. Medvirkende i sangen var Ice Cube.
Tavle-Jacob

Jacob Sørensen Giskegaard (født 1734, død 2. juli 1827), bedre kjent som Tavle-Jacob, var en norsk billedkunstner og treskjærer fra Giske på Sunnmøre.Tavle-Jacob var født på et leilendingsbruk under storgården Giske. 22 år gammel fikk han i oppgave å lage ny altertavle i Giske kirke. 
Etter at han giftet seg i 1766 drev han et bruk på gården Klokkarsund i Borgund. Rundt 1778 måtte han gå fra gården. Han bodde så frem til 1781 på Alnes i Giske, der ektefellen var fra. I 1782 bodde han i Steinvågen, nær sentrum i den senere byen Ålesund. Ved folketellingen i 1801 bodde han på gården Giske igjen, der to av sønnene var i ferd med å slå seg ned som leilendingsbønder. Jacob flyttet noe etter til gården Roald på øya Vigra, der han fikk seg et lite stykke jord.
I tillegg til å ha stått for mye av interiøret i Giske kirke, skar han altertavler til Vigra kirke, Vatne kirke, Skodje kirke og Sandøy kirke. Den siste tavlen gjorde han seg ferdig med da han var over 80 år gammel. Ved siden av disse laget Tavle-Jacob også en rekke epitafier, almissebøsser og løse figurer.Tavle-Jacob døde som fattiglem på Roald i 1827.


== Referanser ==


== Litteratur ==
Oddgeir Bruaset: Arven: ei vandring i sunnmørsk kulturhistorie del II, s. 36 – Skyline, 2008. ISBN 978-82-91385-48-8.


== Eksterne lenker ==
Om Tavle-Jacob hos Kunsthistorie.com med bilder av altertavler
Abdul Nashiru Issahaku

Abdul Nashiru Issahaku er en ghanesisk økonom, som siden 1. april 2016 har vært sentralbanksjef i Ghanas bank.


== Utdanning og yrkeskarriere ==
Issahaku har en bachelorgrad i økonomi og ledelse fra International Islamic University i Malaysia, en MBA i finans og strategisk ledelse fra Maharishi University of Management i USA, og en doktorgrad (Ph.D) i internasjonale spørsmål fra Clark Atlanta University.Issahaku har tidligere jobbet i Verdensbanken, og var administrerende direktør (CEO) i Export Development and Agricultural Investment Fund (EDAIF) fram til han ble utnevnt til visesentralbanksjef i 2013. Han var også direktøør i sentralbanken, med ansvar for ni avdelinger, bl.a. økonomi, statistikk, forskning, jus og bankovervåkning. 
Da Henry Akpenamawu Kofi Wampah gikk av som sentralbanksjef ble Issahaku utnevnt til hans arvtaker, og han overtok stillingen 1. april 2016. 


== Referanser ==
Mayday On The Frontline

Mayday On The Frontline er en singel fra MC Rens debutalbum Shock of the Hour. Sangen ble utgitt 2. mars 1993 og er produsert av Dr. Jam.
Jim Allen (arkeolog)

Professor Jim Allen er en australsk arkeolog som har spesialisert seg på arkeologien i den sørlige delen av Stillehavet. I 1966 satte Jim Allen i gang den første utgravning i Australia av europeere. Han underviste i departementet for forhistorie ved Australian National University.
Richard Bradley

Richard Bradley (født 18. november 1946 i Hampshire i England) er en britisk arkeolog spesialisert i europeisk forhistorisk tid, spesielt i Storbritannia i forhistorisk tid. Han jobber imidlertid som en professor innen arkeologi ved University of Reading. Han har også skrevet en del bøker om arkeologi og forhistorisk tid.
Magasinet British Archaeology skrev at Bradley var en av de mest respekterte arkeologene innen sitt felt.


== Liv ==
Bradley ble født i Hampshire i 1946. Hans far var en metallurg i Royal Navy. Det var da han begynte på skolen han begynte å få en interesse for arkeologi, men studerte juss ved University of Oxford på 1960-tallet. Han deltok ikke i noen motkultur på den tiden. Da han var ferdig utdannet ville han ikke satse på juss. Han fokuserte på arkeologi, jobbet som amatør innen feltet, og skrev en rekke akademiske tekster (noen ble publisert i nasjonale journaler). Uten utdanning innen arkeologi, ble han i en alder av 25 år assistent lektor ved University of Reading.


=== Bøker ===


== Referanser ==